IV. Murád oszmán szultán

IV. Murád (Isztambul, 1612. június 26. – Isztambul, 1640. február 9.) oszmán szultán és kalifa 1623 és 1640 között. Egy, az anyja, Köszem szultána által szervezett puccs ültette trónra tizenegy éves korában. Húszéves koráig anyja kormányzóként irányította helyette a birodalmat. Apjával, I. Ahmeddel együtt az utolsó harcos szultánok közé tartozott.

Élete

Uralkodása előtt

Murád I. Ahmed szultán és Köszem szultána ötödik gyermekeként született 1612. július 26-án a Topkapı palotában.

Trónra lépése 

Murád herceg államcsíny eredményeként került a trónra 1623-ban. Ezt anyja, Köszem szultána szervezte I. Musztafa szultán és Halime szultána ellen. Murád tehetséges és tanult ember volt, de több elődéhez hasonlóan hamarosan ő is az érzékiség, az iszákosság és zsarnoki szeszélyek rabjává vált. A kormányzást egyre inkább anyjára és Ali nagyvezírre bízta — utóbbi Magyarországgal szemben ellenséges politikát folytatott.

Perzsiai hadjárata 

Hamarosan háborúba keveredett Perzsiával. Vezírei segítségével sikerült visszafoglalni a Szafavidáktól Erivant, Tebrizt és Bagdadot (1638). Murád személyesen vezette a hadsereget Mezopotámiába, és kitűnt katonai ügyességével.

Más hadjáratai 

A Velencei Köztársasággal és a kozákokkal is háborúzott.

Egyeduralma 

1632-ben átvette a birodalom irányítását anyjától, Köszem szultána azonban továbbra is nagy hatással volt fia döntéseire.

Amíg vezírei hadakoztak, ő maga jórészt a hárem falai között töltötte napjait – vagy személyesen hajtotta végre a kivégzéseket. 1632 és 1637 között, egyes források alapján, több mint  embert végeztek ki parancsára, mivel a janicsárok (1631-ben), a szpáhik és mások is föllázadtak uralma ellen. A legnagyobb vérfürdőt az anatóliai lázadás leverése után rendelte el mintegy  kivégzéssel. 1638-ban Bagdadban is óriási mészárlást rendelt el.

1640-ben Murád döntő lépésre szánta el magát: megszabadult a család befolyásától. Ezt azzal mutatta ki, hogy lefejeztette a nagyvezírt és átvette a főhatalmat. Megpróbálta felszámolni az elharapózott korrupciót. Rendeletet adott ki többek között az oktalan költekezés ellen is (például szigorította az alkohol és dohány használatát). 1635-ben meggyilkoltatta testvérét, Bajezidet, majd nem sokkal később két másik öccsét is.

Tiltotta a kávé fogyasztását.

Halála 

Akárcsak apja, 27 éves korában, 1640. február 9-én halt meg, májzsugorban. Halálos ágyán megparancsolta, hogy végezzék ki utolsó öccsét, Ibrahimot, az Oszmán-dinasztia utolsó élő tagját is, de ezt a parancsot nem hajtották végre, így Ibrahim követhette a trónon.

Családja 

Felesége
Ayşe Haseki szultána (1614-1680)
Ágyasa
Szanávber asszony (1628-ban lett Murád ágyasa)

Gyermekei
Evlija Cselebi világhírű török utazó szerint IV. Murádnak 32 gyermeke született. Ezt nem támasztja alá semmi, ugyanis csak 10 gyermek neve maradt fenn. Ők a következők: 
 Szulejmán herceg
 Ahmed herceg
 Mehmed herceg
 Aladdin herceg
 Száfije szultána
 Gecher szultána
 Iszmihán Kaja szultána
 Rukije szultána
 Ajse Bedia szultána
 Hafsza szultána

Emlékezete 

IV. Murád szultán számtalan művészeti ágban jelent meg az elmúlt 4 évszázad alatt.

A populáris kultúrában 

A 2015 őszén indult A szultána című török televíziós sorozat első évadában Cagan Efe Ak alakítja, a sorozat második évadában, mely az uralkodását kíséri végig, Metin Akdülger alakítja Murád szultánt.

Galéria

Jegyzetek

Források 

 Múlt-kor 2004. szeptember 13.: Meghal IV. Murád szultán

Oszmán szultánok
1612-ben született személyek
1640-ben elhunyt személyek